kardosdrur/scandi-wiki huggingface dataset:
Podtatranská kotlina

Podtatranská kotlina er et geomorfologisk bækken i det nordlige Slovakiet, der er en del af bjergområdet Fatra-Tatra, i de indre Vestlige Karpater.

I området ligger byerne Ružomberok, Liptovský Mikuláš, Liptovský Hrádok, Svit, Poprad, Kežmarok, Spišská Belá og Podolínec.

Beliggenhed og karakteristik 

Podtatranská kotlina er orienteret på en øst-vest akse og er omkring 80 km lang og omkring 10 km bred i nord-syd retning. Det grænser op til:

 Tatrabjergene i nord
 Spišská Magura mod det nordøst
 Levočabjergene i øst
 Kozie chrbty mod sydøst
 Nedre Tatra i syd
 Veľká Fatra i sydvest
 Choč-bjergene mod nordvest

Bassinet er opdelt i tre underafdelinger: Liptovská kotlina (Liptov Basin), Popradská kotlina (Poprad Basin) og Tatranské predhorie, også kaldet podhorie (Tatra Piedmont).

Grænsen mellem de tidligere navngivne bassiner er også et vandskel: Váhfloden afvander den vestlige del af området og løber ud i Donau, der strømmer ud i Sortehavet, og Poprad-floden afvander den østlige del, og strømmer gennem Dunajec i Wisla, der løber ud i Østersøen .

Podtatranská kotlina ligger i en gennemsnitlig højde fra 700 til 800 moh.; det laveste punkt er nær Ružomberok på 475 m og det højeste nær Štrba på omkring 900 m.

Det var oprindeligt et Skovområde, men er nu et til Landbrugsområde.

Referencer 

 En del eller en hel del af oplysningerne er baseret på den tilsvarende artikel på den tyske Wikipedia
 

Slovakiets geografi
Achille Mbembe

Achille Mbembe (født 1957 i Otélé, Cameroun) er politisk teoretiker, filosof og offentlig intellektuel. Han er professor ved University of the Witwatersrand i Johannesburg, Sydafrika. Han bliver ofte beskrevet som en postkolonial teoretiker, men har selv afvist denne betegnelse.

Blandt Mbembes vigtigste værker er De la postcolonie. Essai sur l’imagination politique dans l’Afrique contemporaine (2000); Nekropolitik (2003, da. oversættelse 2019) og Critique de la raison nègre (2013). Centralt for disse værker er den europæiske forestilling om Afrika som en fantasi uden hold i den faktiske virkelighed, en pointe Mbembe videreudvikler fra Frantz Fanon. I Nekropolitik beskriver han med udgangspunkt i Michel Foucault og Giorgio Agambens begreb om biopolitik, hvordan magten til at slå ihjel stadig er en væsentlig form for magtudøvelse i dag, f.eks. i forhold til brugen af konfliktmineraler i mobiltelefoner. I hans seneste bog, Brutalisme (2020), skriver Mbembe mere direkte om aktuelle politiske emner såsom flygtninge og grænser, samt arkitektur og overvågningsteknologi.

Mbembe er også politisk engageret, særligt for et større panafrikansk samarbejde.

I foråret 2020 blev Achille Mbembe beskyldt for at være antisemit på grund af hans kritik af staten Israel. Mere end 700 intellektuelle og kunstnere, heriblandt Judith Butler og Noam Chomsky, har dog forsvaret Mbembes kritik.

Kilder og henvisninger

Filosoffer
Cristiana Girelli

Cristiana Girelli (født 23. april 1990) er en italiensk fodboldspiller, der spiller som angriber for Serie A klubben Juventus og Italiens kvindefodboldlandshold.

Girelli skiftede til Juventus i 2018, efter fem sæsoner med ACF Brescia Femminile. Hun blev nummer to på topscorerlisten i 2014–15 sæsonen med 27 mål, og topscorer i 2019–20 sæsonen med 16 mål.

Referencer

Eksterne henvisninger 

 

Kvindelige fodboldlandsholdsspillere fra Italien
Kvindelige fodboldspillere fra Italien
Ahrensborg Clausen

Georg Frederik Ahrensborg Clausen (født 20. juni 1895 på Frederiksberg, død 4. juli 1967 sammesteds) var en dansk landevejscykelrytter, som deltog i de olympiske lege i 1920 i Antwerpen og 1924 i Paris.

Landevejscykling foregik i den periode som enkeltstart, og Ahrensborg Clausen var dansk mester i 1920 samt sølvmedaljevinder det følgende år. Ved sommer-OL blev han nummer 20 i tiden  5:02:12,2 for de 175 km og som del af det danske hold, der desuden bestod af Christian Johansen, Arnold Lundgren og Christian Frisch, blev han nummer fire (resultaterne blev opgjort ved at lægge rytternes køretider sammen).

Ved OL i 1924 deltog blot to danskere i landevejscykling, og Ahrensborg Clausen var den eneste heraf, der gennemførte de 188 km. Med tiden 7:19:16,4 blev han nummer 38 blandt de 60 ryttere, der gennemførte løbet.

Referencer

Eksterne henvisninger 
 

Mandlige cykelryttere fra Danmark
Deltagere for Danmark ved sommer-OL 1920
Deltagere for Danmark ved sommer-OL 1924
Cykelryttere ved sommer-OL 1920
Cykelryttere ved sommer-OL 1924
Personer fra Frederiksberg
Serie A 2020-21 (kvinder)

Serie A 2019-20 for kvinder var den 53. sæson af kvindernes bedste række i italiensk fodbold.

Hold

Stadion og byer

Stillingen

Sæsonens statistik

Topscorere

Assists

Referencer 

Serie A
Fodboldsæson 2020-21
Barbara Bonansea

Barbara Bonansea (født 13. juni 1991) er en italiensk fodboldspiller, der spiller som angriber og midtbanespiller for Serie A klubben Juventus og Italiens kvindefodboldlandshold.

Klubkarriere
Efter mere end 100 kampe for  A.C.F. Torino skiftede Bonansea til ACF Brescia i 2012. Bonansea hjalp ACF Brescia med at vinde to ligatitler og to lokale pokalturneringer. Hun vandt også tre italienske super cups i 2014, 2015, 2016. I 2016 blev Bonansea hædret som bedste kvindelige fodboldspiller i Serie A det år. 

I 2017 skiftede Bonansea til Juventus via en free transfer. Hun fik debut mod Atalanta, hvor hun scorede to gange i en 3–0 sejr. Bonansea vandt ligatitlen i hendes første år i klubben. I 2018–19 sæsonen hjalp hun Juventus med at vinde the double, da de vandt både ligatitlen og den italienske pokalturnering.

Referencer

Eksterne henvisninger 

 

Kvindelige fodboldlandsholdsspillere fra Italien
Kvindelige fodboldspillere fra Italien
Præsidentvalget i USA 1984

Præsidentvalget i USA 1984 var det 50. præsidentvalg i USA's historie.
Valget fandt sted den 6. november 1984, og resulterede i at Ronald Reagan og George H. W. Bush og blev valgt som henholdsvis præsident og vicepræsident for perioden 1984–1988. De vandt overlegent over Walter Mondale og Geraldine Ferraro fra Det demokratiske parti, både i antal valgmandsstemmer og stater.

Reagan vandt en kæmpe jordskredssejr og blev genvalgt ved at vinde 49 ud af 50 stater. Mondale vandt kun hans hjemstat Minnesota og Washington D.C.

Ronald Reagan vandt 525 ud af 538 valgmænd, hvilket er den største valgsejr ved et amerikansk præsidentvalg nogensinde. Med hensyn til valgstemmer var dette den næststørste jordskredssejr ved et præsidentvalg i moderne amerikansk historie. Franklin D. Roosevelts sejr over Alf Landon i 1936, hvor han vandt 98,5 procent eller 523 af de i alt 531 valgmænd, rangerer først.

Ronald Reagan var derudover også den første præsident siden Dwight D. Eisenhower til at blive genvalgt mens han vandt absolut flertal i begge hans præsidentperioder.

1984
USA 1984
Christian Johansen

Johan Christian Johansen var en dansk landevejscykelrytter, som deltog i de olympiske lege i 1920 i Antwerpen.

Landevejscykling foregik i den periode som enkeltstart, og Christian Johansen blev toer ved de danske mesterskaber i 1920. Ved OL i 1920 blev han bedste dansker som nummer 11 i tiden  4:52:00,2 for de 175 km og som del af det danske hold, der desuden bestod af Ahrensborg Clausen, Arnold Lundgren og Christian Frisch, blev han nummer fire (resultaterne blev opgjort ved at lægge rytternes køretider sammen).

Referencer

Eksterne henvisninger 
 

Mandlige cykelryttere fra Danmark
Deltagere for Danmark ved sommer-OL 1920
Cykelryttere ved sommer-OL 1920
Danskere i 1900-tallet
Arnold Lundgren

Johan Oscar Arnold Lundgren (født 5. januar 1899 i København, død 21. juni 1979 sammesteds) var en dansk landevejscykelrytter, som deltog i de olympiske lege i 1920 i Antwerpen.

Landevejscykling foregik i den periode som enkeltstart. Ved OL i 1920 blev han næstbedste dansker som nummer 17 i tiden  4:58:01,0 for de 175 km og som del af det danske hold, der desuden bestod af Ahrensborg Clausen, Christian Johansen og Christian Frisch, blev han nummer fire (resultaterne blev opgjort ved at lægge rytternes køretider sammen).

Referencer

Eksterne henvisninger 
 

Mandlige cykelryttere fra Danmark
Deltagere for Danmark ved sommer-OL 1920
Cykelryttere ved sommer-OL 1920
Christian Frisch

Christian Peter Johannes Ansgar Frisch (født 7. juli 1891 i København, død 7. december 1954 sammesteds) var en dansk landevejscykelrytter, som deltog i de olympiske lege i 1920 i Antwerpen.

Landevejscykling foregik i den periode som enkeltstart, og Christian Frisch blev dansk mester i 1917 og treer ved DM i 1919. I 1916 blev han nummer tre ved de nordiske mesterskaber afholdt i København, og i 1918 vandt han det svenske etapeløb Mälaren Rundt.

Ved OL i 1920 blev han nummer 19 i tiden  5:01:18,8 for de 175 km og som del af det danske hold, der desuden bestod af Ahrensborg Clausen, Arnold Lundgren og Christian Johansen, blev han nummer fire (resultaterne blev opgjort ved at lægge rytternes køretider sammen).

Referencer

Eksterne henvisninger 
 

Mandlige cykelryttere fra Danmark
Deltagere for Danmark ved sommer-OL 1920
Cykelryttere ved sommer-OL 1920
Floating Sofa Quartet

Floating Sofa Quartet er en nordisk folkemusikkvartet bestående af Clara Tesch, Mads Kjøller-Henningsen (Danmark), Leija Lautamaja (Finland), og Malte Zeberg (Sverige).

Gruppen har udgivet tre albums og vundet én pris ved Danish Music Awards Folk.

Historie 
Gruppen blev dannet i 2013 af Clara Tesch, Leija Lautamaja, Mads Kjøller-Henningsen og Malte Zeberg ved en årlig folkemusikfestival kaldet Nordtrad, der blev afholdt i Vilnius, Litauen. De fire medlemmer sad på bredden af floden Vilnia og spillede og så noget, som de først troede var en sofa, der flød forbi. Det viste sig dog at være et dødt svin, men oplevelsen gav navn til bandet.

Floating Sofa Quartet har optrådt på en række musikfestivaller som Kaustinen Folk Music Festival (Finland), Førdefestivalen (Norge), Tønder Festival (Danmark), Korrö Folkmusikfestival (Sverige) og folkBALTICA (Tyskland).

I 2015 blev gruppen nomineret til Talentprisen ved Danish Music Awards Folk.

I 2016 udkom gruppens debutalbum The moon we watch is the same som året efter var nomineret til Årets Udgivelse ved Danish Music Awards Folk i 2017. Tesch var desuden nomineret som Årets Komponist ved samme lejlighed. I 2016 fik de også Saugmann Bjerregaard-fondens (efter Ditlev Trappo Saugmann Bjerregaard) førstepræmie.
Albummet blev kaldt for en "overbevisende debut" på musiksiden Rootszone.

I 2018 vandt de prisen Årets nye navn ved Folk- & världsmusikgalan.

Deres andet album udkom i 2018 kaldet Neighbourhood, som bestod af traditionelle nordiske folkemelodier fra Danmark, Sverige og Finland. Rootszones anmelder kaldte den for en "Flot opfølger til kvartettens første plade og en instrumenthåndtering på niveau med ingen ringere end Dreamers' Circus!"
Albummet vandt prisen Årets Folk Udgivelse ved Danish Music Awards Folk i 2019.

Medlemmer 
 Leija Lautamaja (melodeon og harmonium)
 Malte Zeberg (bas og mandolin)
 Clara Tesch (violin og bratsch)
 Mads Kjøller-Henningsen (tværfløjte og svensk sækkepibe)

Diskografi 
 The moon we watch is the same (2016)
 Neighbourhood (2018)
 Sofa Songs (2023)

Referencer

Eksterne henvisninger 
 
 

Folkemusikgrupper fra Danmark
Musikgrupper fra 2013
More Danico

More danico er et udtryk på middelalderlatin, der kan oversættes til på dansk måde. 

Det betegner en type germansk samlivsform, der blev praktiseret i det nordlige Europa i middelalderen. I Jyske Lov er skrevet:

Vikingehøvdingen Rollo havde flere friller i samlivsformen more danico, hvoraf den mest kendte var Poppa af Bayeux.

Begrebets anvendelse uden for Jyske Lov

Referencer

Se også 
 Ægteskab til venstre hånd

Latinske vendinger
Ægteskab
Herman Andersen

Herman Andersen er navnet på flere personer:

 Herman Andersen (billedhugger) — dansk billedhugger
 Herman Andersen (bryder) — dansk bryder
 Hermann Andersen — dansk atletikudøver
Empoli F.C. (kvinder)

Empoli F.C. Ladies er en italiensk fodboldklub for kvinder fra byen Empoli. Klubben blev etableret i 2016 og spiller pr. 2020 i Serie A.

Truppen

Referencer 

Kvindefodboldklubber i Italien
Etableret i 2016
Jemtelandsgade

Jemtelandsgade er en kort gade på Amagerbro i København, der går fra Prags Boulevard til Holmbladsgade. Gaden blev navngivet i 1908 med en nu forældet skrivemåde for det svenske landskab Jämtland. Den indgår i en gruppe af gader i bydelen, der er opkaldt efter forskellige svenske lokaliteter.

I slutningen af 1700-tallet lå der en limfabrik i området. Det blev senere omdannet til et linnedvæveri med den nuværende Holmbladsgade som en forbindelsesvej til Strandlodsvej, hvor væveriet dyrkede hør. I 1880 opførte limfabrikanten Lauritz Peter Holmblad en oliemølle og et pakhus efter tegninger af Georg E.W. Møller på fabrikkens område på den østlige side af den nuværende gade. Senere rykkede forskellige trykkerivirksomheder ind, blandt andet et trykkeri ejet af Johannes Wilhelm Reve, hvis firmanavn stadig kan ses på pakhusets mur. Siden 2001 har pakhuset fungeret som Kvarterhuset Amagerbro med blandt andet Sundby Bibliotek, Borgerservice og Ungdomsskolen Amager.

Ved siden af ligger Nathanaels Kirke med indgang fra Holmbladsgade. Den blev opført som følge af den stærke befolkningstilvækst i området i slutningen af 1800-tallet. Grunden blev skænket af grosserer Julius Holmblad, mens Fonden til Opførelse af smaa Kirker i København bidrog til at skaffe de nødvendige ca. 70.000 kr. til opførelsen. Kirken blev tegnet af Thorvald Jørgensen og indviet i 1899.

Den vestlige side af gaden udgøres af etageejendommen Holmbladsgade 15 / Jemtelandsgade 2-8 / Prags Boulevard 16, der blev opført i 1912. Den indgår i et mindre kvarter af præsentable ejendomme omkring den vestlige del af Holmbladsgade. Byggeriet blev sat i gang af ejendomsinvestoren Herman Ebert, der ønskede at det skulle "adskille sig fra de sædvandlige kaserner" i området.

Noter

Eksterne henvisninger 

Gader på Amagerbro
Bruny Island

Bruny Island (Nuenonne (lokalt sprog): Lunawanna-alonnah  ) er en ø på ca. 362 km² som ligger ud for den sydøstlige kyst af Tasmanien syd for Australien. Øen er adskilt fra det tasmanske fastland af D'Entrecasteaux-kanalen. og dens østkyst ligger i det Tasmanske Hav. Øen og kanalen er begge opkaldt efter den franske opdagelsesrejsende Bruni d'Entrecasteaux.

Geografi 
Bruny Island er faktisk to landmasser, Nord- og Syd Bruny, som er forenet af en lang, smal sandet landtange (ofte omtalt som "Halsen"). Hele øen er ca. 50 kilometer lang. Feriebyen Dennes Point ligger i Nord Bruny, mens Syd Bruny er stedet for byerne Alonnah, Adventure Bay og Lunawanna.

Kilder og henvisninger 

Øer i Australien
Majken Schultz

Majken Schultz (født 1958) er en dansk professor der forsker i tid, identitet og processer i organisationer. Hun er professor ved Institut for Organisation ved Copenhagen Business School

Schultz er cand. scient. pol. Fra Københavns Universitet og Ph.d. fra Copenhagen Business School. 

Hun er forkvinde for Carlsbergfondets bestyrelse og medlem af det Det Kongelige Danske Videnskabernes Selskab.

Kilder og henvisninger

Professorer fra Copenhagen Business School
Per H. Hansen

Per H. Hansen (født 13. oktober 1957) er en dansk professor der forsker i økonomisk historie med fokus på banksektoren og den danske møbeldesignindustri. Han er professor ved Institut for Ledelse, Politik og Filosofi ved Copenhagen Business School.

Hansen er cand. og dr. phil. fra Syddansk Universitet og dr.merc fra Copenhagen Business School.

Referencer 

Historikere fra Danmark
Professorer fra Copenhagen Business School
Alumni fra Syddansk Universitet
Alumni fra Copenhagen Business School
Kyle Larson

Kyle Miyata Larson (født i Sacramento, Californien, 31. juli 1992) er en amerikansk professionel racerkører, der kører i NASCAR Cup Series.

Larson sluttede sig til Chip Ganassi Racing-holdet fra sæsonen 2014 til starten af 2020-sæsonen i bil nummer 42. I dette hold vandt han ni sejre i løbet. Han blev suspenderet fra NASCAR-myndighederne og derefter fyret fra Ganassi-holdet i april 2020 på grund af en hændelse af racistiske domme i et virtuelt racerløb.

NASCAR gendannede Larsons status i oktober 2020. Fra sæsonen 2021 kørte han i Hendrick Motorsports-hold i bil nummer 5, hvor han pr 10. Juni 2021 har vundet 5 løb i indeværende sæson.

Referencer

Eksterne henvisninger 

 
 

Motorsportsfolk fra USA
Sportsfolk fra USA
Poul F. Kjær

Poul F. Kjær (født 1974) er en dansk professor på Institut for Ledelse, Politik og Filosofi ved Copenhagen Business School, der forsker i Europæisk integration, globalisering og global ret. 

Kjær er cand. scient. pol. (politolog) fra Aarhus Universitet, har en mastergrad og en ph.d i retsvidenskab fra Det Europæiske Universitetsinstitut i Firenze og en doktorgrad i sociologi fra Goethe Universitetet i Frankfurt am Main.

Han har været gæsteforsker ved blandt andet Harvard University og Institut d'études avancées de Paris.

Kjær er modtager af Forskningslegater fra Carlsbergfondet  og Det Europæiske Forskningsråd .

Han er en ofte benyttet kommentator i danske og internationale medier blandt andet om temaer som covid-19 pandemien og om Europæiske og globale forhold mere generelt.

I 2023 modtog han EliteForsk-prisen.

Kilder og henvisninger 

Forskere fra Danmark
Professorer fra Copenhagen Business School
Ansatte ved Copenhagen Business School
Jasper Philipsen

Jasper Philipsen (født 2. marts 1998 i Mol) er en professionel cykelrytter fra Belgien, der er på kontrakt hos .

Philipsens første etapesejr i en Grand Tour kom på 15. etape af Vuelta a España 2020.

Meritter 

2015
  Belgisk mester i enkeltstart for juniorer
2016
  Belgisk mester i enkeltstart for juniorer
 E3 Harelbeke for juniorer
2017
 Paris-Tours Espoirs
  Samlet og 2. etape, Triptyque des Monts et Châteaux
  Pointtrøje og 4. etape, Girobio
2018
   Samlet og pointtrøje, samt 1. og 2. etape, Triptyque des Monts et Châteaux
 3. etape, Girobio
 4. etape, Tour of Utah
 Gylne Gutuer
2019
 5. etape, Tour Down Under
2020
  Pointtrøje, Tour Down Under
 15. etape, Vuelta a España
 1. etape, BinckBank Tour
 3. etape, Tour du Limousin
2021
 Scheldeprijs
6. og 7. etape, Tyrkiet Rundt
2. og 5. etape, Vuelta a España
Kampioenschap van Vlaanderen
Eschborn-Frankfurt
Grand Prix de Denain
Classique Paris-Chauny
2022
1. og 5. etape, UAE Tour
3. etape, Tyrkiet Rundt
2. etape, Belgien Rundt
15. og 21. etape, Tour de France
2023
3. og 7. etape, Tirreno-Adriatico
Classic Brugge-De Panne
Scheldeprijs
1. etape, Belgien Rundt
3., 4., 7. og 11. etape, Tour de France

Referencer

Eksterne henvisninger 

 

Mandlige cykelryttere fra Belgien
Henrik Møller

Henrik Møller (født 16. november 1965) er en dansk politiker og valgt til Folketinget for Socialdemokratiet. Han er valgt i Nordsjællands Storkreds og har været medlem af Folketinget siden folketingsvalget den 5. juni 2019. Derudover er han bolig- og turisme-ordfører for Socialdemokratiet og næstformand for Folketingets kulturudvalg. Han har i perioderne 1986-1993 og 1998-2019 været byrådsmedlem i Helsingør Kommune, og i 2006-2019 var han viceborgmester i kommunen.

Opvækst, uddannelse og familie 
Henrik Møller er søn af tidligere underviser Niels-Heine Berggren Møller, og af sygehjæper og forhenværende folketingsmedlem Lone Møller. Han har en Gymnasial uddannelse fra Helsingør Gymnasium. Han er i dag gift med Laura Aare Nielsen. Sammen har de børnene Kasper og Emma.

Han har tidligere arbejdet som højskolelærer på Roskilde Højskole og uuddannet lærer på Nordvestskolen i Helsingør.

Referencer 

Nuværende folketingsmedlemmer fra Socialdemokraterne
Kommunalbestyrelsesmedlemmer fra Socialdemokraterne
Viceborgmestre fra Socialdemokraterne
Medlemmer af Helsingør Byråd
Euronav

Euronav er et belgisk shippingfirma, som fokuserer på transport af olie.

Virksomhedens flåde af skibe er opereret af tre datterfirmaer som alle er 100 % ejet af Euronav. Disse er Euronav Ship Management SA og Euronav SAS, som begge er franske og har hovedsædet i Nantes, Frankrig og med store kontorer i Antwerpen, Belgien, samt Euronav Ship Management (Hellas) Ltd. med hovedsædet i Athen, Grækenland. Euronavs faretøjer fører belgiske, græske og franske flag

Referencer 

Transportvirksomheder fra Belgien
Olieselskaber
Etableret i 2004
Energivirksomheder fra Belgien
The Hu

The Hu (stiliseret som The HU) er et mongolsk folkmetalband, der blev dannet i 2016. Med traditionelle mongolske instrumenter inklusivee Morin khuur, Tovshuur og mongolsk strubesang, kalder bande deres musikstil for "hunnu rock", hu inspireret af Hunnu, et gammelt tegn for det mongolske imperium, kendt som Xiongnu i den vestlige kultur. Nogle af bandets teksterinkludere gamle mongolske krigsråb og poesi.

Gruppen lagde de to sange "Yuve Yuve Yu" og "Wolf Totem" i efteråret 2018, og i efterået 2020 havde disse sange sammenlagt over 100 millioner visninger.

Personel

Medlemmer 
 Galbadrakh Tsendbaatar aka "Gala" – Morin Khuur, mongolsk strubesang (2016–nu)
 Nyamjantsan Galsanjamts aka "Jaya" – Tumur Khuur, Tsuur, strubesang (2016–nu)
 Enkhsaikhan Batjargal aka "Enkush" – Morin Khuur, strubesang (2016–nu)
 Temuulen Naranbaatar aka "Temka" – Tovshuur, baggrundsvokal (2016–nu)

Tourmedlemmer 
 Jambaldorj Ayush aka "Jamba" – Guitar, baggrundsvokal (2019–nu)
 Nyamdavaa aka "Davaa" – Bas, baggrundsvokal (2020–nu)
 Unumunkh Maralkhuu aka "Ono" – Percussion, Tumur Khuur, Bbaggrundsvokal (2019–nu)
 Odbayar Gantumur aka "Odko" – Trommer (2019–nu)

Diskografi

Studiealbums

Singler

Referencer 

Folkrockgrupper
Musikgrupper fra Mongoliet
Musikgrupper fra 2016
Kristoffer Fabricius

Kristoffer Fabricius (født 7. august 1981) er en dansk skuespiller. 

Han fik for alvor sit gennembrud i rollen som Uffe, Hjørdis’ kæreste, i tv-serien "Rita".

Filmografi

Film

TV-serier

Eksterne henvisninger 
 

Skuespillere fra Danmark
Eufori (album)

Eufori er det tredje studiealbum fra den dansk/svenske folkemusikgruppe Trolska Polska. Det blev udgivet i 2020.

Rootzones anmelder var positivt stemt over albummet og kaldet det for Martin Seebergs "måske mest gennemarbejdede og sammenhængende musikalske epos til dato".

Nummeret "Den vandrende kæmpe" modtog prisen Årets Danske Rootstrack ved DMA Roots i 2021.

Spor 
Alle melodier er komponeret af Martin Seeberg.
 "Toibrud"
 "Troldballehusvalsen"
 "Slattenlangpat"
 "Vigtigpraasen"
 "Halvlang hopsa"
 "Tumult"
 "Hylkerne"
 "Tænksom/Lygtemændene"
 "Maaeskismenuet
 "Eufori"
 "Den vandrende kæmpe"

Referencer

Eksterne henvisninger 
 

Folkalbum
Album fra Danmark
Album fra 2020
Vinkel Kirke

Vinkel Kirke er beliggende i landsbyen Vinkel, som ligger sydøst for Viborg. Byggeriet af kirken begyndte omkring år 1160, og kirken er med sine ca. 800 år en af de ældste på Viborgegnen. Omkring år 1400 blev kirkens tårn opført. Kirken er løbende blevet restaureret gennem årene, og i dag findes endda en udstilling i kirketårnet. 

Vinkel Sogn deler præst med nabosognet Sdr. Rind. De to sogne deles ligeledes om kirkecenteret, som er beliggende i Vinkel ved siden af kirken.

Kirker i Viborg Kommune
Kirker i Viborg Stift